O‘zbekiston Respublikasi Oliy Majlisining Inson huquqlari bo‘yicha vakili (ombudsman) Kotibiyati faoliyatini yanada takomillashtirish to‘g‘risida

“O‘zbekiston Respublikasi Oliy Majlisining Inson huquqlari bo‘yicha vakili (ombudsman) to‘g‘risida”gi O‘zbekiston Respublikasi Qonuni 21-moddasining birinchi qismiga muvofiq, O‘zbekiston Respublikasi Prezidentining 2019-yil 22-apreldagi “Bola huquqlari kafolatlarini yanada kuchaytirishga oid qo‘shimcha chora-tadbirlar to‘g‘risida”gi PQ-4296-sonli, 2019-yil 27-iyundagi “Ommaviy axborot vositalari mustaqilligini ta’minlash hamda davlat organlari va tashkilotlari axborot xizmatlari faoliyatini rivojlantirish bo‘yicha qo‘shimcha chora-tadbirlar to‘g‘risida”gi PQ-4366-sonli qarorlarida belgilangan vazifalarni amalga oshirish, shuningdek Oliy Majlisning Inson huquqlari bo‘yicha vakilining (ombudsmanning) inson huquqlari va erkinliklari sohasidagi qonun hujjatlari ijrosi ustidan parlament nazoratini amalga oshirishdagi rolini kuchaytirish maqsadlarida O‘zbekiston Respublikasi Oliy Majlisi Qonunchilik palatasining Kengashi va O‘zbekiston Respublikasi Oliy Majlisi Senatining Kengashi qaror qiladilar: 
 2. O‘zbekiston Respublikasi Oliy Majlisi Qonunchilik palatasi Kengashining va O‘zbekiston Respublikasi Oliy Majlisi Senati Kengashining 2018-yil 29-dekabrda qabul qilingan “O‘zbekiston Respublikasi Oliy Majlisining Inson huquqlari bo‘yicha vakili (ombudsman) Kotibiyati faoliyatini yanada takomillashtirish to‘g‘risida”gi 2282-III/KQ-484-III-sonli Qo‘shma qarorning 1-bandi (O‘zbekiston Respublikasi Oliy Majlisi palatalarining Axborotnomasi, 2018-yil, № 12, 889-modda) o‘z kuchini yo‘qotgan deb topilsin. 
 3. O‘zbekiston Respublikasi Moliya vazirligi 2019-yil 1-sentabrdan boshlab O‘zbekiston Respublikasi Davlat budjeti parametrlarida O‘zbekiston Respublikasi Oliy Majlisining Inson huquqlari bo‘yicha vakili (ombudsman) va uning Kotibiyatining xodimlari mehnatiga xaq to‘lash fondini moliyalashtirish uchun tasdiqlangan shtat jadvaliga muvofiq zarur mablag‘larni nazarda tutsin. 
 4. Ushbu Qo‘shma qarorning ijrosini nazorat qilish O‘zbekiston Respublikasi Oliy Majlisi Qonunchilik palatasi Spikeri o‘rinbosari N. Umarov va O‘zbekiston Respublikasi Oliy Majlisi Senati Raisining o‘rinbosari S. Artikova zimmasiga yuklansin.
 5. Ushbu Qo‘shma qaror qabul qilingan kundan e’tiboran kuchga kiradi.